Document ID: 31987R3985

Komisijas Regula (EEK) Nr. 3985/87
(1987. gada 22. decembris),
ar ko groza Padomes Regulu (EEK) Nr. 2658/87 par tarifu un statistikas nomenklatūru un par Kopējo muitas tarifu
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1987. gada 23. jūlija Regulu (EEK) Nr. 2658/87 [1] par tarifu un statistikas nomenklatūru un Kopējo muitas tarifu, jo īpaši tās 9. pantu,
tā kā ar Regulu (EEK) Nr. 2658/87 ir izveidota preču nomenklatūra, še turpmāk "kombinētā nomenklatūra", kas atbilst gan Kopienas kopējam muitas tarifam, gan ārējās tirdzniecības statistikas vajadzībām;
tā kā dažas regulas par kopēja lauksaimniecības tirgus organizāciju paredz, ka tās piemērojot radītā tarifu nomenklatūra ir ietverama kombinētajā nomenklatūrā; tā kā tās vajadzības gadījumā groza muitas nodokļus; tā kā tādēļ ir lietderīgi šajā regulā ietvert visus sakarā ar kopējo lauksaimniecības politiku pieņemto regulu grozījumus;
tā kā Padome 1987. gada 24. novembrī pieņēma lēmumu par līgtajām nodokļa likmēm, kas jāpiemēro dažiem produktiem, kas ietverti kombinētās nomenklatūras 85. grupā; tā kā ir lietderīgi šīs likmes ietvert kombinētajā nomenklatūrā;
tā kā, lai nodrošinātu kombinētās nomenklatūras vienotu interpretāciju un piemērošanu, ir lietderīgi noskaidrot dažu minētās nomenklatūras XI nodaļā izmantoto terminu nozīmi, ierakstot trīs papildu piezīmes;
tā kā, lai uzlabotu kombinētās nomenklatūras formulējumus, ir vajadzīgi daži teksta grozījumi;
tā kā šajā regulā paredzētie pasākumi saskan ar Nomenklatūras komitejas atzinumu,
IR PIEŅĒMUSI ŠO REGULU.
1. pants
Regulai (EEK) Nr. 2658/87 pievienoto kombinēto nomenklatūru ar šo groza saskaņā ar šīs regulas pielikumu.
2. pants
Šī regula stājas spēkā 1988. gada 1. janvārī.
Šī regula uzliek saistības kopumā un ir tieši piemērojama visās dalībvalstīs.
Briselē, 1987. gada 22. decembrī

Labels: 3
12
1
6